Ντόρζε Κουεμάχα

Ο Ντόρζε Ροστάντ Κουεμάχα (, γεννημένος στο Λουμ του δυτικού Καμερούν στις 28 Ιουνίου 1983) είναι Καμερουνέζος βετεράνος ποδοσφαιριστής, ο οποίος κατά τη διάρκεια της ποδοσφαιρικής του θητείας αγωνίζονταν ως επιθετικός.

Καριέρα 
Στα νιάτα του ο Κουεμάχα ασχολήθηκε αρχικά με το βόλεϊ και το χάντμπολ αλλά τελικά τον κέρδισε το ποδόσφαιρο. Σαφέστατα επηρεάστηκε από το γεγονός ότι κι ο πατέρας του, ο Ngaloi Boniface, ήταν επίσης επαγγελματίας ποδοσφαιριστής. Ξεκίνησε την καριέρα του στην τοπική Lumière de Banka και κατόπιν στην Diap Banja  αγωνιζόμενος ως λίμπερο ή δεξί μπακ. Μετά όμως από ένα ματς όπου αντικατέστησε τυχαία τον επιθετικό της ομάδας, σκοράροντας δύο γκολ, μεταφέρθηκε στην επιθετική ζώνη.

Το 2004 πήρε μεταγραφή για την Βικτόρια Γιουνάιτεντ Λιμπέ με την οποία αγωνίστηκε στην Elite 1 (Α’ Εθνική Καμερούν). Εκεί, τράβηξε την προσοχή του κοινού ως δεινός σκόρερ όταν σημείωσε τέσσερα γκολ σε έναν αγώνα εναντίον της κορυφαίας ομάδας του πρωταθλήματος, την Racing FC Bafoussam. Στο τέλος της σεζόν η ομάδα κατέλαβε την 15η θέση στο πρωτάθλημα και υποβιβάστηκε, αλλά ο Κουεμάχα αναδείχθηκε πρώτος σκόρερ και καλύτερος νεαρός παίκτης του πρωταθλήματος.Cameroon 2004

Στις 19 Ιανουαρίου του 2005 ο Κουεμάχα εντάχθηκε στο δυναμικό του Άρη Θεσσαλονίκης υπογράφοντας συμβόλαιο τεσσεράμισι ετών μαζί με δύο συμπατριώτες του, τον Samuel Alain Inogue και τον Eugene Eyah Fomumbod. Με τη φήμη του πρώτου σκόρερ του Πρωταθλήματος Καμερούν, οι απαιτήσεις των οπαδών ήταν τεράστιες.

Πραγματοποίησε το ντεμπούτο του στις 26 Ιανουαρίου 2005, σε έναν αγώνα κυπέλλου με αντίπαλο τον Εθνικό Πειραιώς, σημειώνοντας τον νικητή του αγώνα αφού φέρθηκε μπήκε ως αλλαγή στο 59ο λεπτό. Tum Scores Twice, Eto’o Does It Again And Kouemaha Scores On Debut Άρης-Εθνικός 2-1 26/01/2005 Επίσης σκόραρε και στον επαναληπτικό αγώνα. Εθνικός-Άρης 1-2 03/02/2005

Tο Μάρτη του 2005, ο Κουεμάχα τιμωρήθηκε από την ποδοσφαιρική ομοσπονδία της χώρας του με έναν χρόνο αποκλεισμό από τις εγχώριες διοργανώσεις και την εθνική ομάδα με την αιτιολογία ότι βρέθηκε να έχει βάλει την υπογραφή του σε συμβόλαια με δύο ομάδες του Καμερούν τις Ούνιον Ντουάλα και Φοβού Μπαχαμ ΑΡΗΣ: Πρόβλημα με Κουεμάχα (;), χωρίς όμως αυτό να επηρεάζει την συμμετοχή του σε ξένα πρωταθλήματα.

Εντούτοις, στο τέλος της σεζόν τα πράγματα εξελίχθηκαν άσχημα τόσο για τον παίκτη όσο και για τον Άρη καθώς η ομάδα αφενός έπαιξε στον τελικό του κυπέλλου (όπου έχασε από τον πρωταθλητή Ελλάδας Ολυμπιακό Πειραιώς ΣΑΝ ΣΗΜΕΡΑ 21/5: Ένα κύπελλο με τη μαγεία του Ριβάλντο! (vid)), αφετέρου έχασε τη μάχη της σωτηρίας και υποβιβάστηκε από τη Super League μετά από ένα επεισοδιακό ματς κόντρα στον Ηρακλή, το οποίο διακόπηκε οριστικά στο 43ο λεπτό, ακριβώς όταν ο Κουεμάχα μείωσε το σκορ με κεφαλιά σε 1-2 ! Έρημος… ΑΡΗΣ 

Τα οικονομικά και διοικητικά αδιέξοδα που προκάλεσε ο υποβιβασμός οδήγησαν τον Κουεμάχα –προσωρινώς- πίσω στην πατρίδα του και τη λύση του συμβολαίου του με τους «κίτρινους». Το κερασάκι στην τούρτας της αποτυχημένης θητείας στην Θεσσαλονίκη ήταν η σύλληψη των τριών Καμερουνέζων ποδοσφαιριστών των «κιτρίνων» στο αεροδρόμιο «Μακεδονία», καθώς δεν είχαν εξασφαλίσει άδεια παραμονής και εργασίας στην Ελλάδα. Οι τρεις ποδοσφαιριστές είχαν ολοκληρώσει τις υποχρεώσεις τους με τον Άρη και ετοιμάζονταν να επιστρέψουν στην πατρίδα τους. Σύμφωνα με την ελληνική νομοθεσία σε βάρος των τριών αθλητών κινήθηκε η διαδικασία απέλασης. Πριν φύγουν... συνελήφθησαν

Κάπως έτσι ολοκλήρωσε ο Κουεμάχα τη εξάμηνη θητεία του στην Ελλάδα με 19 συνολικά συμμετοχές (13 για στο Πρωτάθλημα κι ένα τέρμα, και 6 στο Κύπελλο Ελλάδας και 2 τέρματα). 

Καθώς δεν μπορούσε να αγωνισθεί στη χώρα του λόγω της τιμωρίας από την ποδοσφαιρική ομοσπονδία της χώρας του, ο Κουεμάχα χρειάστηκε να περιμένει μέχρι το Δεκέμβρη 2005, για να βρει σύλλογο του εξωτερικού. Τελικά ο Κουεμάχα μεταγράφηκε στην ουγγρική ομάδα Ταταμπάνια που είχε επιστρέψει στην Α' Εθνική εκείνη τη σεζόν.KOUEMAHA DORGE ROSTAND 

Στο δεύτερο μισό της σεζόν 2005/06 αγωνίστηκε σε 8 αγώνες πρωταθλήματος και σκόραρε 2 φορές. Την επόμενη όμως σεζόν κατάφερε να γίνει ο κορυφαίος σκόρερ της ομάδας αλλά και ο πρώτος σκόρερ του ουγγρικού πρωταθλήματος.Τα 14 γκολ του στο πρωτάθλημα για την Ταταμπάνια τον βοήθησαν να προσελκύσει το ενδιαφέρον του πρωταθλήτριας Ντέμπρετσενι.

Τελικά μετακόμισε στο Ντέμπρετσεν Στη Ντεμπρετσένι ο Κουεμάχα για να γίνει ο πρώτος σκόρερ της ομάδας με 14 γκολ σε 27 ματς πρωταθλήματος τη σεζόν 2007–08  αλλά η ομάδα δεν κατόρθωσε να κατακτήσει πρωτάθλημα, για τέταρτη συνεχόμενη φορά. περιοριζόμενη στη 2η θέση και μετρίασε την εντυπώσεις κερδίζοντας το Κύπελλο Ουγγαρίας και του Ουγγρικό Σούπερ Καπ. Hungary Cup 2007/08

Με αναπτερωμένο το ποδοσφαιρικό ηθικό του και με παρακαταθήκη τις 2 ½ χρονιές στο ουγγρικό πρωτάθλημα, ο Κουεμάχα αποδέχθηκε στις αρχές της σεζόν 2008/09 την σχετική πρόταση της γερμανικής Ντούισμπουργκ, με την οποία αγωνίστηκε στην 2. Μπούντεσλιγκα.

Παράλληλα πραγματοποίησε το ντεμπούτο του στην Εθνική Καμερούν και ανταποκρίθηκε πλήρως στις προσδοκίες της Ντούισμπουργκ πετυχαίνοντας 15 γκολ (συμπεριλαμβανομένου ενός χατ-τρικ εναντίον της Μόναχο 1860) σε 35 αγώνες.

Η άμεση προσαρμογή του στο απαιτητικό γερμανικό ποδόσφαιρο οδήγησε σε νέα μεταγραφή, αξίας 1,2 εκατομμυρίων ευρώ, στη βελγική Κλαμπ Μπρυζ για τη σεζόν 2009–10. 

Στις 13 Σεπτεμβρίου 2009 έκανε το επίσημο ντεμπούτο του εναντίον της Γκενκ. Μια εβδομάδα αργότερα πέτυχε το πρώτο του γκολ ως παίκτης της Μπριζ, απέναντι στη Βέστερλο. Στις 5 Νοεμβρίου σκόραρε δύο φορές στη νίκη (με 4-2) εναντίον της Παρτιζάν Βελιγραδίου, για το θεσμό του Γιουρόπα Λιγκ.

Στην πρώτη του σεζόν σκόραρε 16 φορές στο πρωτάθλημα και 2 ευρωπαϊκά γκολ. Τα 16 γκολ του στο πρωτάθλημα εκείνη τη σεζόν τον έκαναν τον κορυφαίο σκόρερ της Βελγικής Λίγκας. (Σημείωσε δεκατρία γκολ στην κανονική διάρκεια του πρωταθλήματος  και τρία στα πλέι οφ αλλά τυπικά ο τίτλος πήγε στον Λουκάκου ο οποίος είχε σκοράρει 15 γκολ στην κανονική περίοδο καθώς σύμφωνα με τον βελγικό κανονισμό για την ανάδειξη του πρώτου σκόρερ προσμετρώνται μόνο τα τέρματα της κανονικής περιόδου).

Την επόμενη σεζόν, ο Κουεμάχα δέχθηκε κόκκινη κάρτα στις αρχές της σεζόν για ένα χτύπημα με το κεφάλι στον Χανς Κορνέλις. Αποτέλεσμα απογοήτευσης και έλλειψης αυτοπεποίθησης. Έκλεισε τη σεζόν 2010/11 με 34 εμφανίσεις και μόλις 3 γκολ.

Η σταθερή πρόοδος στην καριέρα του ανακόπηκε αιφνιδιαστικά καθώς άρχισε να εμφανίζει μόνιμα προβλήματα με τον αχίλλειο τένοντα του, κατά τη διάρκεια της σεζόν 2010–11.

Για τη σεζόν 2011/12, ο Κουεμάχα μετακόμισε στην Καϊζερσλάουτερν ως δανεικός.Δανεικός στην Καϊζερσλάουτερν ο ΚουεμάχαΠήρε Κουεμάχα η «Λάουτερν» Υπέγραψε συμβόλαιο ενός έτους με τους "κόκκινους διάβολους", δηλαδή μέχρι το καλοκαίρι 2012, με την ομάδα να διατηρεί οψιόν αγοράς. 

Στις 14 Αυγούστου 2011 (2η αγωνιστική) έκανε το ντεμπούτο του με την Καϊζερσλάουτερν, όταν μπήκε ως αλλαγή στο 70ο λεπτό, στη θέση του Olcay Şahan, στην αναμέτρηση κόντρα στην Άουγκσμπουργκ. Το πρώτο του γκολ στην Μπουντεσλίγκα ήταν το νικητήριο 2-1 στο 78ο λεπτό στον εκτός έδρας αγώνα στη Σάλκε στις 15 Οκτωβρίου 2011 (9η αγωνιστική). Στα τέλη Φεβρουαρίου 2012, ο Κουεμάχα έσκισε μέρος του αριστερού του αχίλλειου τένοντα κατά τη διάρκεια μιας προπόνησης  Serious injury for Kouemaha και κάπου εκεί τελείωσε η σεζόν για αυτόν με συγκομιδή δύο γκολ και δύο ασίστ σε 17 αγώνες.Kouemaha verletzt sich schwer Το δικαίωμα αγοράς του παίκτη δεν ασκήθηκε μετά τη σεζόν.Kaufoption nicht gezogen: Kouemaha zurück nach Brügge

Αφού παρέμεινε εκτός γηπέδων για 9 μήνες, ο Κουεμάχα γιόρτασε την επιστροφή του σε αυτά στον αγώνα της Μπούντεσλιγκα εναντίον της Μάιντς 05 στις 27 Νοεμβρίου 2012, αγωνιζόμενος με τα χρώματα πλέον της Άιντραχτ Φρανκφούρτης, στην οποία στο μεταξύ είχε παραχωρηθεί ως δανεικός από την Μπριζ.

Το Γενάρη του 2013 παραχωρήθηκε εκ νέου δανεικός στην Γκαζιάντεπσπορ Στην Τουρκία ο Κουεμάχα έχοντας πραγματοποιήσει προηγουμένως μόλις δύο σύντομες εμφανίσεις με την Άιντραχτ. 

Στις 24 Ιουλίου 2013 παραχωρήθηκε με ελεύθερη μεταγραφή στην Αντάνα Ντεμίρσπορ όπου άρχισε να ξαναβρίσκει τον επιθετικό του οίστρο σκοράροντας 9 τέρματα σε 31 αγώνες πρωταθλήματος.DORGE ROSTAND KOUEMAHADorge Rostand Kamerun Sprimont-Comblain Sprimont-Comblain


Μετά το τέλος της σεζόν 2013/14 άφησε την Ντεμίρσπορ και επέστρεψε στη βελγική Pro League για λογαριασμό της Λιρς στις 16 Ιουνίου 2014, υπογράφοντας διετές συμβόλαιο.

Το πέρασμά του από την Λιρς όμως υπήρξε σύντομο και χωρίς κάτι το ιδιαίτερο μιας και σε 8 αγώνες σκόραρε μόλις 2 τέρματα αλλά σίγουρα όλοι θα θυμούνται το εντυπωσιακό γκολ με ψαλίδι που σημείωσε στις 6 Δεκεμβρίου 2014, στον εκτός έδρας αγώνα με την Οστένδη. One day, one goal: Dorge Kouemaha scoort het ultieme droomdoelpunt van elke voetballer 

Επέστρεψε ξανά στην Τουρκία στο δεύτερο μισό της σεζόν 2014/15 ως δανεικός στην Ντενιζλίσπορ για έξι μήνες.DENİZLİSPOR’A KAMERUNLU GOLCÜ

Με τη λήξη του δανεισμού του, ξαναγύρισε στη Λιρς, όπου δεν αγωνίστηκε ξανά μέχρι τη λήξη του συμβολαίου του.

Παρέμεινε ανενεργός και χωρίς ομάδα μέχρι τις 9 Ιανουαρίου 2016, όταν και υπέγραψε συμβόλαιο συνεργασίας με την ιρανική ομάδα Foolad F.C, όπου παρά την εμπειρία του, δεν απέδωσε τα αναμενόμενα. Το συμβόλαιό του λύθηκε τον Ιούλιο του 2016 και κάπου εκεί φάνηκε ότι τελείωνε η καριέρα του ως ποδοσφαιριστής.

Παρά ταύτα, ο Κουεμάχα επιχείρησε να επιστρέψει στην ενεργό δράση υπογράφοντας νέο συμβόλαιο στις 25 Ιανουαρίου 2017 με την άσημη Royal Sprimont Comblain Sport του Βελγίου. Διέκοψε άκομψα τη συνεργασία του με το σύλλογο στις 31 Αυγούστου 2017 για να μετακομίσει στην KVK Westhoek Opvallende transfer: voormalige Club Brugge-spits tekent bij 2de Amateurclub αλλά αποχώρησε και από κει το Μάρτιο του 2018.

Το καλοκαίρι του 2021, σε ηλικία 38 ετών επέστρεψε ξανά στα γήπεδα για λογαριασμό της ερασιτεχνικής KSK Oostnieuwkerke (στο τοπικό πρωτάθλημα της Eerste Provinciale - 1η επαρχιακή κατηγορία της Δυτικής Φλάνδρας). KSK Oostnieuwkerke versterkt zich met Baptiste Schmisser en Dorge KouemahaOPVALLEND! 38-jarige ex-Club-speler met 83 wedstrijden speelt nu in... 1ste Provinciale

Διακρίσεις

Ως παίκτης της Ντέμπρετσενι:
 Κύπελλο Ουγγαρίας: 2008
 Σούπερ Καπ Ουγγαρίας: 2008

Ατομικές διακρίσεις
 Καλύτερος νεαρός παίκτης την Elite 1: 2004/05
 Πρώτος σκόρερ στην Elite 1: 2004/05

Διεθνείς διακρίσεις
Παραπομπές

Εξωτερικοί σύνδεσμοι
Προφίλ του Κουεμάχα στο national-football-teams.com
Προφίλ Dorge Kouemaha στο fussballdaten.de

Κατηγορία:Καμερουνέζοι ποδοσφαιριστές
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ντέμπρετσενι ΒΣΚ
Κατηγορία:Ποδοσφαιριστές ΜΣΦ Ντούισμπουργκ
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Γκαζιάντεπσπορ
Κατηγορία:Ποδοσφαιριστές Αντάνα Ντεμίρσπορ
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Ντενίζλισπορ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Πρώτης Κατηγορίας Τουρκίας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Τουρκία